296 



Methode, der har tilvejebragt en Rigdom af Oplysninger. Men 

 Vestgrønlænderne? Af det ovenfor fremstillede vil det ses, at 

 en saa væsentlig Omstændighed som den, at de forskellige Dele 

 af Kysten hos en i flere Henseender indbyrdes stammeforskellig 

 Befolkning næsten helt er ladet ude af Betragtning ved den 

 stedfundne Undersøgelse af Vestgrønlænderne, og et nærmere 

 Eftersyn vil vise os, at trods det ikke ringe Arbejde, der er 

 anvendt, er de tilvejebragte Oplysninger om Vestgrønlænderne 

 langt fra saa tilstrækkelige og righoldige, at vi er istand til at 

 foretage en Sammenligning mellem dem og Østgrønlænderne. 



Jeg kan ikke undlade i denne Forbindelse at fremhæve, 

 hvor ønskeligt det vilde være, om der endnu, før det bliver 

 for silde, blev foretaget en grundig og omfattende Undersøgelse 

 af Vestkystens Befolkning efter en lignende — muligvis i flere 

 Henseender forbedret — Methode som den ved Angmagsalik 

 af Holm anvendte. Maalet for saadan Undersøgelse skulde være 

 det at samle fra saa mange Lokaliteter som muligt saa forskellige 

 Oplysninger som muhgt i anthropologisk Henseende, saa at 

 derigennem Materiale kunde indvindes til Forstaaelse af de 

 eskimoiske Stammeforhold og de enkelte grønlandske Stammers 

 Særejendommeligheder. 



Har vi saaledes vist, at Vestgrønlænderne, der ingen Enhed 

 er, men snarere falder fra hinanden i forskellige Stammer, ikke 

 egner sig til som Helhed at sammenlignes med de vel under- 

 søgte Østgrønlændere, saa bliver det næste Spørgsmaal, om da 

 en enkelt Del af Vestgrønlænderne egner sig til denne Sammen- 

 ligning, og da hvilken. 



Et endog blot løseligt Kendskab til Vestkystens Befolkning 

 fra Nord til Syd vil være tilstrækkeligt ikke blot til at skønne 

 over dens Uensartethed, men ogsaa til at foretage en foreløbig 

 Inddeling af den i visse Stammegrupper. 



